Document ID: /roh_data/filtered/fineweb-2-filterrobots_roh.jsonl.gz/16506

La dumengia al festival da la chanzun rumantscha ha cumenzà cun il punct da program da la chanzun d'art rumantscha. Las duas sopranistas Judit Scherrer e Sara-Bigna Janett ed il bariton Lothar Burtscher chantan accumpagnà da la pianista Alena Sojer chanzuns d'art rumantschas. Quai è chanzuns main enconuschentas dals cumponists Armon Cantieni, Warren Thew, Gion Antoni Derungs e da Benedetg Dolf.
Suentermezdi suonda ina discussiun da podi davart «l'olma rumantscha». Iso Albin, Astrid Alexandre, Peter Appenzeller, Laura Decurtins e Beneddetto Vigne discuteschan e filosofeschan davart la situaziun generala dal chant e da la musica en terra rumantscha.
Il festival ha ina cuntinuaziun
A la fin dal festival da la chanzun rumantscha a Trun ha Clau Scherrer annunzià la cuntinuaziun dal festival en l'Engiadina il 2022. Curdin Lansel ha surprendì la batgetta da Clau Scherrer d'organisar il segund festival.